Държавен вестник, бр. 10, 2011 г., стр. 13

БРОЙ  10	
Д Ъ Р Ж А В Е Н  В Е С Т Н И К 	
СТР.  13  
(НМДА). Осигурена беше висококачествена 
поддръжка на техническата и комуникацион­
ната инфраструктура за преминаване в режим 
на използване 24/7. Създаде се архитектура 
на аналитична среда, базирана на последната 
версия на SPSS Statistics Server 18.0 платформа, 
с която се разработи Data Warehouse за изходи 
на информационна система „Бизнес статистика“. 
Аналитичната среда е основа за разработване 
на изходи от различни бази данни (Informix, 
Oracle , SQL Server и др.), с които са реализи­
рани информационните системи в НСИ.
ІІ.5. РАЗВИТИЕ НА ЧОВЕШКИТЕ РЕ­
СУРСИ И ПОДОБРЯВАНЕ НА УСЛОВИЯТА 
НА ТРУД
Подробности по този приоритет на Стратеги­
ята за развитие на Националната статистическа 
система на Република България 2008 – 2012 са 
описани в раздел „Ресурсно осигуряване“.
ІІ.6. РАЗВИТИЕ НА ЕВРОПЕЙСКОТО 
ПАРТНЬОРСТВО И МЕЖДУНАРОДНОТО 
СЪТРУДНИЧЕСТВО
През 2010 г. НСИ се утвърди като напълно 
равностоен партньор в рамките на Европей­
ската статистическа система, участва активно 
в работата на ООН и успешно продължи 
политиката си на развитие на регионалното 
и двустранното сътрудничество. Най-важните 
събития през 2010 г., които коренно промениха 
в положителна посока имиджа на българската 
статистика на международната сцена, бяха:
• България беше домакин на 96-ата Конфе­
ренция на ръководителите на статистическите 
служби на страните – членки на ЕС, и на Шес­
тото заседание на Комитета на Европейската 
статистическа система (КЕСС), по време на 
които беше обсъден и приет т.нар. Меморандум 
от София, посветен на основните въпроси от 
тематиката на срещата – измерване на прогреса, 
напредъка и благосъстоянието.
• Председателят на НСИ участва активно в 
работата на различни стратегически групи към 
Комитета на ЕСС, в т.ч. Групата за партньор­
ство, в която се формира бъдещата политика 
за развитие на ЕСС и се разработват статисти­
ческите показатели за стратегия „Европа 2020“. 
• България беше една от 55-те държави, 
съавтори на резолюцията на Общото събрание 
на ООН, с която се взе решение за честване 
за първи път в света на Световния ден на ста­
тистиката – 20 октомври 2010 година.
• НСИ се утвърди като надежден партньор в 
съвместния проект с Федералната статистическа 
служба на Германия (DESTATIS) „Помощ на 
Държавния статистически комитет на Азербай­
джан за достигане на европейските стандарти 
в областта на националните сметки, ненаблю­
даваната икономика, бизнес статистиката и 
индекса на цените на производител“.
96-ата Конференция на ръководителите на 
статистическите служби на страните – членки 
на ЕС (DGINS)
Голяма част от международната дейност на 
НСИ през 2010 г. беше свързана с подготов­
ката и провеждането на 96-ата Конференция 
на генералните директори на статистическите 
служби на ЕС (DGINS) на 29 – 30 септември 
2010 г. в София на тема „Измерване на прогреса, 
благосъстоянието и устойчивото развитие“. На 
срещата присъстваха ръководителите на ста­
тистическите служби на всички страни членки, 
на страните от ЕАСТ (EFTA), на страните от 
Западните Балкани и представители на редица 
международни организации – ОИСР, ИКЕ на 
ООН, Европейския статистически консултати­
вен комитет, Европейската централна банка, 
Международния валутен фонд. 
Форумът в София ще се запомни с изклю­
чително наситената си програма – по време на 
трите дни се състоя Шестата среща на Комитета 
на ЕСС, 38-та среща на Групата за партньорство 
към КЕСС и срещи на Стратегическата група 
за измерване на прогреса, благосъстоянието и 
устойчивото развитие и на целевата група към 
нея. Страните участваха активно в обсъждането 
на т.нар. Меморандум от София, който под­
черта изключителната отговорност и ключова 
роля на европейската статистика в измерването 
на прогреса, благосъстоянието и устойчивото 
развитие като гаранция за осъществяване на 
целите на стратегия „Европа 2020“ и отговор 
на нарастващото обществено и политическо 
търсене на показатели за тях.
Българската статистика получи признание 
както на национално, така и на международно 
равнище. В обръщението си при откриването 
на Конференцията министър-председателят на 
Република България Бойко Борисов подчерта 
голямата роля на националната статистика 
за формиране политиката на страната в ка­
чеството є на измерител на пулса на българ­
ското общество. От своя страна, генералният 
директор на Евростат Валтер Радермахер на 
пресконференция след приключване на срещата 
постави оценка пет по шестобалната система 
на българската статистика, което е признание 
за доброто функциониране на Националната 
статистическа система и в същото време по­
желание за по-нататъшно усъвършенстване. 
Оценката на Евростат за организацията на 
това уникално по рода си за България събитие 
беше отлична. 
Принос към европейското законодателство 
и работата на Европейската статистическа 
система
И през 2010 г. НСИ участва активно в раз­
работването на европейското законодателство 
в областта на статистиката. На национално 
равнище НСИ участва редовно в заседанията 
на Съвета по европейски въпроси, където се